b'\n_START_ARTICLE_\nHallstatt\n_START_SECTION_\nSrednji in novi vek\n_START_PARAGRAPH_\nZaradi te\xc5\xbeke dostopnosti in ekonomske neodvisnosti je mesto ve\xc4\x8d stoletij \xc5\xbeivelo relativno mirno._NEWLINE_Leta 1311 so pridobili tr\xc5\xbene pravice._NEWLINE_Od leta 1595 so pretakali slanico po 40 kilometrov dolgem cevovodu, verjetno najdalj\xc5\xa1em lesenem na svetu, do kraja Ebensee ._NEWLINE_Predvsem rudni\xc5\xa1ki delavci so ob nastopu protestantizma le-tega hitro privzeli. To je povzro\xc4\x8dilo nelagodje na Salzbur\xc5\xa1kem, zato so leta 1601 zbrali dovolj vojske, da je kljub poru\xc5\xa1enim mostovom pri\xc5\xa1la do mesta, pobila vsaj 200 protestantov in njihove hi\xc5\xa1e po\xc5\xbegala. Naslednji verski pogrom je bil leta 1734, kjer so protestante izselili na Sedmogra\xc5\xa1ko (Transilvanijo). Enakopravnost s katoliki je zagotovil \xc5\xa1ele cesar s patentom  leta 1863._NEWLINE_Katoli\xc5\xa1ka in protestantska cerkev \xc5\xa1e stojita.\n_START_SECTION_\nSodobnost\n_START_PARAGRAPH_\nVozne ceste so do mesta pripeljale \xc5\xa1ele ob koncu 19. stoletja (1890). Do tedaj je bil dostop mogo\xc4\x8d le s tovorno \xc5\xbeivino ali s \xc4\x8dolnom._NEWLINE_Ob koncu 20. stoletja je mesto postalo eden zanimivej\xc5\xa1ih turisti\xc4\x8dnih ciljev.'